Anjing gembala Iceland

Anjing gembala Iceland, anjing Iceland, atau spits Iceland ialah satu baka anjing daripada jenis spits Nordik. Ia diterbitkan daripada anjing yang dibawa ke Iceland oleh penetap Viking pada abad kesembilan. Ia serupa dengan buhund Norway dan vallhund dan spits Norrbotten Sweden, yang diterbitkan daripada ternakan leluhur sama.

Ia merupakan satu-satunya baka anjing yang asli di Iceland. Kegunaan tradisional termasuk penggembalaan kedua-dua biri-biri dan kuda.

Sejarah
Anjing gembala Iceland ialah salah satu daripada sangat sedikit baka anjing yang untuknya dakwaan asal usul purba disokong oleh kedua-dua bukti arkeologi dan bukti bertulis. Ia diterbitkan daripada anjing yang dibawa ke Iceland oleh kolonis Viking dari tahun 874 dan selepasnya; anjing ini disangkakan berasal daripada ternakan leluhur sama yang melahirkan buhund Norway dan vallhund Sweden moden.

Sebagai hasil daripada perdagangan dengan Iceland pada Zaman Pertengahan, anjing ini menjadi agak terkenal di negara-negara Eropah lain termasuk England dan Perancis; sebutan awal bertarikh kembali ke tahun 1492. Ia disebut oleh John Caius dalam tulisannya tentang anjing pada tahun 1570, dan oleh William Shakespeare dalam Henry V, disangkakan bertarikh dari sekitar tahun 1599. Dalam tulisannya Account of Island, alias Ice-land; in the Year 1662, yang diterbitkan selepas kematiannya, Sir Thomas Browne menulis: (terjemahan) "... mereka membawa lagi satu jenis ke sini, berkepala seperti rubah, yang mereka katakan dibiakbakakan antara anjing dengan rubah; ini diingini oleh para gembala negara ini".

 atau anjing Iceland dibincangkan dan diilustrasi dalam jilid kelima Histoire Naturelle karya Georges-Louis Leclerc, Comte de Buffon, diterbitkan pada tahun 1755. Pada 1788, ia dikelaskan oleh Johann Friedrich Gmelin sebagai spesies, Canis islandicus.

Plag dan distemper anjing memusnahkan lebih daripada 75% baka ini pada lewat abad kesembilan belas, lalu membawa kepada pengharaman pengimportan anjing ke Iceland. Anjing gembala Iceland baka tulen sekali lagi menghampiri kepupusan pada lewat abad kedua puluh.

Sebuah kelab kenel kebangsaan,  atau Kelab Kenel Iceland, ditunuhkan pada tahun 1969; pada pertunjukan anjing pertamanya, di Hveragerði padat tahun 1973, dua puluh tiga ekor daripada enam puluh ekor anjing yang dipersembahkan tergolong dalam baka ini. Pada tahun 1979, sebuah persatuan baka diasaskan,  atau Kelab Baka Anjing Gembala Iceland. Pada tahun 1994, Alþingi (parlimen negara) menetapkan bahawa anjing gembala Iceland merupakan sebahagian daripada warisan kebudayaan negara itu dan patut dilindungi sebagai baka kebangsaan. Pada tahun 1996, sebuah persatuan baka antarabangsa, Icelandic Sheepdog International Cooperation, dibentuk; persatuan ini mempunyai sepuluh buah kelab kenel anggota dari Eropah (termasuk yang dari Iceland), dengan American Kennel Club.

Baka ini diterima secara muktamad oleh Persekutuan Kinologi Antarabangsa pada tahun 1972 dan diiktiraf oleh American Kennel Club pada tahun 2010.

Pada tahun 2015, pendaftaran di negara-negara Nordik adalah seperti yang berikut: 137 di Iceland; 100 di Denmark; 44 di Finland; 35 di Norway; dan 76 di Sweden. Pada tahun 2022, jumlah bilangan pendaftaran seluruh dunia ialah hampir-hampir 5000.

Ciri
Ia merupakan anjing berotot dan tahan lasak dan bergerak dengan mudah merentasi rupa bumi kasar di pedalaman Iceland. Beratnya pada umumnya terukur dalam julat  dengan tinggi pada paras kelasa sekitar  untuk jantan dan kurang beberapa sentimeter untuk betina. Lapis bulunya tebal dan menyediakan perlindungan baik daripada cuaca; terdapat dua jenis berbeza: berbulu pendek dan berbulu panjang. Ia mungkin berwarna cerah, sawo matang atau perang kekuning-kuningan, antara warna putih susu, krim dengan perang kemerah-merahan; atau hitam, perang coklat, atau kelabu. Tanda-tanda putih dan cerah, kerap meluas, hadir dengan semua warna; anjing cerah, sawo matang dan kelabu mungkin memiliki topeng hitam. Anjing dapat dijangakan hidup selama antara dua belas dengan lima belas tahun.

Catatan

Rujukan

Gembala Iceland, Anjing
Gembala Iceland, Anjing
Gembala Iceland, Anjing
Gembala Iceland, Anjing
Iceland, Anjing Gembala
Gembala Iceland, Anjing